ऑस्ट्रेलियन ओपन में फेडरर की शानदार शुरुआत  
विश्व के दूसरी वरीयता प्राप्त फेडरर ने पुरुषों की एकल स्पर्धा के पहले दौर के मुकाबले में स्लोवाकिया के लुकास लेको को 6-1, 6-1, 6-3 से हरा दिया।
वर्ष के पहले ग्रैंड स्लैम ऑस्ट्रेलियन ओपन में गतविजेता स्विटजरलैंड के खिलाड़ी रोजर फेडरर ने शानदार शुरुआत की है। विश्व के दूसरी वरीयता प्राप्त फेडरर ने सोमवार को खेले गए पुरुषों की एकल स्पर्धा के पहले दौर के मुकाबले में स्लोवाकिया के लुकास लेको को 6-1, 6-1, 6-3 से हरा दिया।  इस जीत के बाद फेडरर दूसरे दौर में पहुंच गए हैं। हाल में फेडरर ने कतर ओपन का खिताब जीतकर अपनी शानदार फॉर्म के संकेत दिए थे। 16 ग्रैंड स्लैम जीत चुके फेडरर ने इस मुकाबले को 33 मिनट में जीत लिया।